text: Sir Cliff på scenen i Vejle
  06 august 2016 kl. 12.28
  Lørdag aften giver en af verdens største musikstjerner koncert i Vejle.
  I mere end et halvt århundrede har han haft stor succes. Han er kendt i hele verden, er blevet slået til Ridder og har udgivet ikke mindre end 101 musikalbum og 123 singlehits.  Der er selvfølgelig tale om poplegenden Sir Cliff Richard.
  Den inkarnerede musiker har rundet de 75 år, men er still going strong. Lørdag aften giver han koncert i Byparken i Vejle. Og ifølge pressemeddelelserne, så glæder poplegenden sig til aftenens koncert.
  Inden Sir Cliff træder op på scenen skal et dansk musikalsk makkerpar give den gas. Brødrene Olsen er nemlig med som support til aftenens koncert.
  Koncerten starter klokken 19:30 lørdag aften.
  